PATVIRTINTA

Rokiškio rajono Obelių lopšelio-darželio

direktoriaus

2017 m. gruodžio 29 d. įsakymu

Nr. 1.3 - 38V

**ROKIŠKIO RAJONO OBELIŲ LOPŠELIO-DARŽELIO**

**MAŽOS VERTĖS VIEŠŲJŲ PIRKIMŲ KOMISIJOS DARBO REGLAMENTAS**

**I SKYRIUS**

**BENDROS NUOSTATOS**

1. Rokiškio rajono Obelių lopšelio-darželio (toliau - Lopšelis-darželis) mažos vertės viešųjų pirkimų komisija (toliau - Komisija) sudaroma mažos vertės viešiesiems pirkimams, atliekamiems vadovaujantis Mažos vertės pirkimų tvarkos aprašu, patvirtintu Viešųjų pirkimų tarnybos direktoriaus 2017 m. birželio 28 d. įsakymu Nr. IS-97, vykdyti.
2. Komisija savo veikloje vadovaujasi Lietuvos Respublikos Viešųjų pirkimų įstatymu, Lietuvos Respublikos Vyriausybės nutarimais, Viešųjų pirkimų tarnybos prie Lietuvos Respublikos Vyriausybės direktoriaus įsakymais ar kitais privalomojo pobūdžio dokumentais, šiuo Komisijos darbo reglamentu.
3. Komisija savo sprendimus priima laikydamasi lygiateisiškumo, nediskriminavimo, abipusio pripažinimo, proporcingumo, skaidrumo principų ir konfidencialumo reikalavimų. Priimdama sprendimus Komisija yra savarankiška.
4. Komisija yra atsakinga Lopšelio-darželio direktoriui.

**II SKYRIUS**

**KOISIJOS DARBO ORGANIZAVIMAS**

1. Komisiją sudaro ne mažiau kaip 3 komisijos nariai, įskaitant Komisijos pirmininką. Komisija veikia Lopšelio-darželio (toliau Perkančioji organizacija) vardu.
2. Komisijos pirmininkas ar narys privalo nusišalinti ir nedalyvauti Komisijos posėdyje, jei posėdžio metu nagrinėjamas klausimas, galintis sukelti viešųjų ir privačiųjų interesų konfliktą.
3. Komisijos pirmininkas ar narys nušalinamas nuo darbo Komisijoje, jei jam yra pareikšti įtarimai dėl korupcinio pobūdžio nusikalstamos veikos.
4. Komisijos posėdis yra laikomas teisėtu, jo metu priimti sprendimai yra galiojantys, jei posėdyje dalyvauja daugiau kaip pusė visų komisijos narių.
5. Komisijos posėdžiams vadovauja Komisijos pirmininkas, jo nesant – Lopšelio-darželio direktoriaus įsakymu paskirtas asmuo.
6. Komisijos posėdžius pagal poreikį organizuoja Pirkimo organizatorius, protokoluoja Komisijos paskirtas sekretorius, turintis balsavimo teisę.
7. Komisija sprendimus priima posėdžiuose paprasta balsų dauguma atviru vardiniu balsavimu. Balsuoti galima tik už arba prieš priimamą sprendimą.
8. Komisija turi teisę kviesti:
   1. Lopšelio-darželio darbuotojus eksperto teisėmis dalyvauti Komisijos posėdžiuose;
   2. Lopšelio-darželio direktoriaus pavedimu ekspertus iš kitų organizacijų, įmonių, įstaigų nagrinėti tiekėjų pasiūlymų.
9. Pasirašę nešališkumo deklaraciją ir konfidencialumo pasižadėjimą, ekspertai gali dalyvauti Komisijos darbe. Priimant sprendimus ekspertai nebalsuoja.
10. Komisijos sprendimai įforminami protokolu, kurį pasirašo visi posėdyje dalyvavę komisijos nariai. Protokole nurodomi Komisijos sprendimo motyvai, pateikiami paaiškinimai ir nurodoma, kaip balsavo kiekvienas Komisijos narys. Komisijos narys turi teisę kiekvienu svarstomu klausimu pareikšti atskirąją nuomonę, kuri, jeigu nesutampa su daugumos nuomone, įrašoma į Komisijos posėdžio protokolą. Jei Komisijos nariai atskirosios nuomonės nepareiškia, tai nurodoma Komisijos posėdžio protokole.

**III SKYRIUS**

**KOISIJOS TEISĖS IR PAREIGOS**

1. Komisija, vykdydama jai nustatytas užduotis, be teisių, tiesiogiai numatytų viešuosius pirkimus reglamentuojančiuose teisės aktuose, turi teisę gauti iš Lopšelio-darželio darbuotojų informaciją, reikalingą pirkimo procedūroms organizuoti ir (ar) atlikti.
2. Komisija privalo vykdyti jai raštu nurodytas užduotis, atlikti viešuosius pirkimus, reglamentuojančiuose teisės aktuose nustatytas funkcijas ir procedūras. Esant būtinybei, Komisija turi teisę 14 punkte nustatyta tvarka sustabdyti savo priimtus sprendimus, juos pakeisti ar panaikinti iki pirkimo sutarties sudarymo.
3. Komisija privalo neatskleisti informacijos, susijusios su atliktomis pirkimo procedūromis, jeigu jos atskleidimas prieštarauja įstatymams, daro nuostolių teisėtiems Lopšelio-darželio ar tiekėjų komerciniams interesams arba trukdo užtikrinti sąžiningą konkurenciją.

**IV SKYRIUS**

**BAIGIAMOSIOS NUOSTATOS**

1. Pranešimai tiekėjams, Viešųjų pirkimų tarnybai prie Lietuvos Respublikos Vyriausybės ir kitiems asmenims yra siunčiami (pateikiami) Perkančiosios organizacijos vardu Komisijos priimtų sprendimų pagrindu.
2. Kiekvienas Komisijos narys, balsavęs už neteisėtą sprendimą, asmeniškai yra už tai atsakingas.
3. Komisijos nariai už savo veiklą atsako pagal Lietuvos Respublikos įstatymus.
4. Su pirkimais susiję Komisijos sprendimai ir (ar) veiksmai apskundžiami Lietuvos Respublikos Viešųjų pirkimų įstatymo nustatyta tvarka.